VENDIM
Nr. 254, datë 8.5.2019

PËR DHËNIEN E MANDATIT TË DEPUTETIT TË KUVENDIT TË SHQIPËRISË, KANDIDATIT TË LISTËS SHUMEMËRORE TË PARTISË DEMOKRATIKE, QARKU TIRANË, PËR PLOTËSIMIN E VAKANCËS SË NJOFTUAR NGA KUVENDI I SHQIPËRISË

Komisioni Qendror i Zgjedhjeve, në mbledhjen e datës 8.5.2019, me pjesëmarrjen e:
Klement Zguri: 	kryetar;
Denar Biba: 	zv.kryetar;
Bledar Skënderi: anëtar;
Edlira Jorgaqi: 	anëtare;
Rezarta Bitri: 	anëtare,
shqyrtoi çështjen me 
OBJEKT: Për dhënien e mandatit të deputetit të Kuvendit të Shqipërisë, kandidatit të listës shumemërore të Partisë Demokratike, qarku Tiranë, për plotësimin e vakancës së njoftuar nga Kuvendi i Shqipërisë, pas dorëheqjes nga mandati i deputetit, të z. Sali Ram Berisha.
KËRKUES: Kuvendi i Republikës së Shqipërisë.
BAZA LIGJORE: Neni 23, pika 1, germa “a”, neni 164, pika 2, neni 175, pika 2, të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar. 
Komisioni Qendror i Zgjedhjeve, pasi shqyrtoi dokumentacionin e paraqitur dhe dëgjoi diskutimet e përfaqësuesve të partive politike,

VËREN:

[bookmark: _Hlk2859027]Nëpërmjet shkresës nr. 792/1 prot., datë 25.2.2019, drejtuar Komisionit Qendror të Zgjedhjeve, Sekretari i Përgjithshëm i Kuvendit, z. Genci Gjonçaj, njofton krijimin e vakancave në Kuvendin e Shqipërisë, për shkak të përfundimit të parakohshëm të mandateve të deputetëve të zonës zgjedhore, qarku Tiranë, të subjektit politik Partia Demokratike.
Neni 164, i Kodit Zgjedhor, përcakton se në rast të ndërprerjes së mandatit të deputetit, Kuvendi njofton Komisionin Qendror të Zgjedhjeve, për krijimin e vakancës në Kuvendin e Shqipërisë dhe Komisioni Qendror i Zgjedhjeve merr vendim për dhënien e mandatit, kandidatit të radhës në listën shumemërore, të së njëjtës parti politike në zonën zgjedhore përkatëse, regjistruar sipas nenit 67, të Kodit Zgjedhor. 
Komisioni Qendror të Zgjedhjeve me vendimin nr. 555, datë 26.7.2017, shpalli rezultatin përfundimtar të zgjedhjeve për Kuvendin e Shqipërisë datë 25.6.2017, si dhe miratoi listën emërore të deputetëve të zgjedhur për çdo subjekt për çdo zonë zgjedhore. Sipas vendimit të sipërcituar Partia Demokratike për zonën zgjedhore qarku Tiranë, për zgjedhjet për Kuvendin e Shqipërisë të datës 25 qershor 2017, ka fituar 11 (njëmbëdhjetë) mandate dhe kandidatët fitues nga lista shumemërore e Partisë Demokratike, qarku Tiranë, janë numri rendor 1 (një) z. Lulzim Xhelal Basha, numri rendor 2 (dy) znj. Orjola Hysni Pampuri, numri rendor 3 (tre) znj. Rudina Azem Hajdari, numri rendor 4 (katër) znj. Grida Agim Shqina (Duma), numri rendor 5 (pesë) znj. Albana Sadik Vokshi, numri rendor 6 (gjashtë) znj. Jorida Hasan Tabaku, numri rendor 7 (shtatë) z. Sali Ram Berisha, numri rendor 8 (tetë) z. Halim Marsut Kosova, numri rendor 9 (nëntë) z. Gent Hysen Strazimiri, numri rendor 10 (dhjetë) z. Fatmir Ali Mediu, dhe numri rendor 11 (njëmbëdhjetë) z. Dashamir Hamit Shehi. 
Rezulton se lista shumemërore e Partisë Demokratike, qarku Tiranë, nuk i plotëson të gjitha kriteret e përcaktuara në nenin 67, të Kodit Zgjedhor, duke përfshirë dhe kriterin e gjinisë, duke mos pasur tridhjetë për qind të listës shumemërore nga secila gjini. KQZ-ja, me vendimin nr. 566, datë 5.10.2017, vendosi sanksionin administrativ gjobë në masën 12.000.000 (dymbëdhjetë milionë) lekë ndaj Partisë Demokratike. 
Në bazë të nenit 175, pika 2, të Kodit Zgjedhor, KQZ-ja, në rast vakance të krijuar në mandatet e fituara nga lista shumemërore e Partisë Demokratike, në zonën zgjedhore qarku Tiranë, duhet të zbatonte dhe sanksionin plotësues, duke zëvendësuar vakancën e krijuar me kandidatin e radhës nga gjinia më pak e përfaqësuar.
KQZ-ja, pas njoftimit nga Kuvendi për krijimin e vakancave, për shkak të heqjes dorë nga mandatet e deputetëve të Kuvendit të Shqipërisë, të subjektit politik Partia Demokratike, qarku Tiranë, i ka kërkuar kandidatëve vijues të listës shumemërore me numër rendor 22 (njëzet e dy), 23 (njëzet e tre), 24 (njëzet e katër), 36 (tridhjetë e gjashtë), 37 (tridhjetë e shtatë), 39 (tridhjetë e nëntë), 42 (dyzet e dy), 47 (dyzet e shtatë), 49 (dyzet e nëntë), 12 (dymbëdhjetë), dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. Komisioni Qendror i Zgjedhjeve, me vendimet nr. 54, 55, 56, 57, datë 12.3.2019, vendimin nr. 70, datë 20.3.2019, si dhe vendimet nr. 101, 103, 104, 105, datë 27.3.2019, ka vendosur të shpallë moszgjedhshmërinë si deputet në Kuvendin e Shqipërisë të kandidatëve të radhës në listën shumemërore të Partisë Demokratike, si rezultat i mos dorëzimit të formularit të vetëdeklarimit brenda afatit ligjor. Komisioni Qendror i Zgjedhjeve, me vendimin nr. 45, datë 11.3.2019, ka vendosur t’i japë mandatin e deputetit znj. Majlinda Skënder Halilaj, për zëvendësimin e vakancës së krijuar nga z. Lulzim Xhelal Basha.
Në bazë të nenit 175, pika 2, të Kodit Zgjedhor, kandidatët vijues nga gjinia më pak e përfaqësuar e listës shumemërore e Partisë Demokratike, për zgjedhjet për Kuvendin e Shqipërisë të vitit 2017, qarku Tiranë, kanë shteruar. Në bazë të nenit 164, pika 2, e Kodit Zgjedhor, KQZ-ja, i ka kërkuar kandidatëve vijues të listës shumemërore me numër rendor 13 (trembëdhjetë), 14 (katërmbëdhjetë), 15 (pesëmbëdhjetë), 16 (gjashtëmbëdhjetë), 17 (shtatëmbëdhjetë), 18 (tetëmbëdhjetë), 19 (nëntëmbëdhjetë), 20 (njëzet), 21 (njëzet e një). Komisioni Qendror i Zgjedhjeve, me vendimet nr. 115, nr. 116, nr. 120, nr. 121, datë 4.4.2019, vendimin nr. 165, datë 16.4.2019, vendimet nr. 174, nr. 175, datë 18.4.2019, si dhe vendimin nr. 190, datë 23.4.2019 ka vendosur të shpallë moszgjedhshmërinë si deputet në Kuvendin e Shqipërisë të kandidatëve të radhës në listën shumemërore të Partisë Demokratike, si rezultat i mosdorëzimit të formularit të vetëdeklarimit brenda afatit ligjor.
Komisioni Qendror i Zgjedhjeve, me vendimin nr. 125, datë 4.4.2019, ka vendosur t’i japë mandatin e deputetit z. Korab Qamil Lita, për zëvendësimin e vakancës së krijuar nga znj. Orjola Hysni Pampuri.
Në bazë të nenit 164, pika 2, e Kodit Zgjedhor, KQZ-ja i ka kërkuar kandidatëve vijues të listës shumemërore me numër rendor 25 (njëzet e pesë), 26 (njëzet e gjashtë), 27 (njëzet e shtatë), 28 (njëzet e tetë), dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. Komisioni Qendror i Zgjedhjeve, me vendimet nr. 157, nr. 158, nr. 159, datë 16.4.2019, ka vendosur të shpallë moszgjedhshmërinë si deputet në Kuvendin e Shqipërisë të kandidatëve të radhës në listën shumemërore të Partisë Demokratike, si rezultat i mosdorëzimit të formularit të vetëdeklarimit brenda afatit ligjor.
Komisioni Qendror i Zgjedhjeve, me vendimin nr. 181, datë 18.4.2019, ka vendosur t’i japë mandatin e deputetit z. Erion Hysen Piciri, për zëvendësimin e vakancës së krijuar nga znj. Grida Agim Shqina (Duma).
Në bazë të nenit 164, pika 2, e Kodit Zgjedhor, KQZ-ja, i ka kërkuar kandidatëve vijues të listës shumemërore me numër rendor 29 (njëzet e nëntë), 30 (tridhjetë), 31 (tridhjetë e një), 32 (tridhjetë e dy), 33 (tridhjetë e tre), 34 (tridhjetë e katër) dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. Komisioni Qendror i Zgjedhjeve, me vendimin nr. 193, datë 23.4.2019, vendimet nr. 210, nr. 214, datë 25.4.2019, si dhe vendimet nr. 219, nr. 222, datë 27.4.2019, ka vendosur të shpallë moszgjedhshmërinë si deputet ne Kuvendin e Shqipërisë të Kandidateve të radhës në listën shumemërore të Partisë Demokratike si rezultat i mosdorëzimit të formularëve të vetëdeklarimit brenda afatit ligjor.
Komisioni Qendror i Zgjedhjeve, me vendim nr. 185, datë 23.4.2019, ka vendosur t’i japë mandatin e deputetit z. Artur Daut Roshi, për zëvendësimin e vakancës së krijuar nga znj. Albana Sadik Vokshi, me vendim nr. 245, datë 7.5.2019, ka vendosur t’i japë mandatin e deputetit z. Indrit Fatmir Hoxha, për zëvendësimin e vakancës së krijuar nga znj. Jorida Hasan Tabaku.
Në bazë të nenit 164, pika 2, e Kodit Zgjedhor, KQZ-ja, i ka kërkuar kandidatëve vijues të listës shumemërore me numër rendor 35 (tridhjetë e pesë), 38 (tridhjetë e tetë), 40 (dyzet), 41 (dyzet e një), 43 (dyzet e tre), 44 (dyzet e katër), 45 (dyzet e pesë) dorëzimin e formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”. Komisioni Qendror i Zgjedhjeve, me vendimin nr. 220, datë 27.4.2019, ka vendosur të shpallë moszgjedhshmërinë si deputet në Kuvendin e Shqipërisë të Kandidateve të radhës në listën shumemërore të Partisë Demokratike si rezultat i mosdorëzimit të formularëve të vetëdeklarimit brenda afatit ligjor.
Në bazë të nenit 164, pika 2, e Kodit Zgjedhor, fjalia e fundit, kandidati vijues të cilit i kalon mandati i deputetit është edhe kandidati për deputet me numër rendor 45 (dyzet e pesë), z. Kostaq Thanas Papa.
Referuar nenit 11, të ligjit nr.138/2015, “Për garantimin e integritetit të personave që zgjidhen, emërohen ose ushtrojnë funksione publike”, vetëdeklarimi dhe verifikimi i kushteve të të dhënave në përputhje me këtë ligj, kryhet për çdo kandidat të listës shumemërore për zgjedhjet pararendëse, për Kuvendin e Shqipërisë, të cilit i takon të marrë mandatin e deputetit për vendin vakant, sipas Kodit Zgjedhor.
Me shkresën nr. 2598 prot., datë 30.4.2019, z. Kostaq Thanas Papa, është njoftuar për dorëzimin e formularit të vetëdeklarimit sipas kërkesave të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”.
Z. Kostaq Thanas Papa, referuar ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, ka depozituar në Komisionin Qendror të Zgjedhjeve më datë 30.4.2019, formularin e vetëdeklarimit me numër unik 2148, duke pranuar propozimin e organit për vazhdimin e procedurave për marrjen e mandatit. 
Nga verifikimi i të dhënave në formularin e vetëdeklarimit, të z. Kostaq Thanas Papa, rezulton se: 
Emrin e ka ndryshuar nga “Kostandin” në “Kostaq”; 
Nga verifikimi i të dhënave në formularin e vetëdeklarimit të z. Kostaq Thanas Papa, rezulton se, në seksionin III “Të dhëna mbi gjendjen gjyqësore të personit”, në pikën nr. 1 “A jeni dënuar ndonjëherë me vendim gjyqësor të formës së prerë nga një autoritet gjyqësor shqiptar ose i huaj”, i është përgjigjur “Po” dhe ka deklaruar se: 
Është dënuar me vendimin nr. 166, datë 27.2.2006, i Gjykatës së Shkallës Parë Tiranë, me 50000 lekë gjobë për veprën penale “Përdorim me keqdashje i thirrjeve telefonike”, parashikuar nga neni 275, i K.Penal.
Nga verifikimi i të dhënave në formularin e vetëdeklarimit të z. Kostaq Thanas Papa, rezulton se, në seksionin III “Të dhëna mbi gjendjen gjyqësore të personit”, në pikën nr. 2 “A jeni dënuar me burgim me vendim gjyqësor jopërfundimtar nga një autoritet gjyqësor shqiptar ose i huaj, për një çështje penale të pazgjidhur me vendim gjyqësor të formës së prerë” i është përgjigjur “Jo” dhe ka deklaruar se:
Është dënuar me vendimin jo përfundimtar nr. 669, datë 26.12.2003, i Gjykatës së Shkallës Parë Durrës për veprën penale “Shpifje”, parashikuar nga neni 120/2 i K.Penal, shfuqizuar nga me vendimin 144 nga Gjykata e Apelit Durrës.
Nga verifikimi i të dhënave në formularin e vetëdeklarimit të z. Kostaq Thanas Papa, rezulton se, në seksionin III “Të dhëna mbi gjendjen gjyqësore të personit”, në pikën nr. 4 “A keni qenë ndonjëherë i ndaluar apo arrestuar nga organet ligjzbatuese, për kryerjen e një vepre penale” i është përgjigjur “Po” dhe ka deklaruar se:
Është shoqëruar në Polici/Prokurori Durrës për arsye të vendimit të mësipërm 1-2 ditë, viti 2003. 
Nga verifikimi i të dhënave në formularin e vetëdeklarimit të z. Kostaq Thanas Papa, rezulton se, në seksionin III “Të dhëna mbi gjendjen gjyqësore të personit”, në pikën nr. 5 “A është caktuar ndaj jush ndonjëherë masë shtrënguese e sigurisë personale, në fuqi ose jo” i është përgjigjur “Po” dhe ka deklaruar se:
Detyrimi për t’u paraqitur në policinë gjyqësore 1 herë në muaj, për shkak të vendimit të Gjykatës së Shkallës Parë Durrës për veprën penale “Shpifje”, parashikuar nga neni 120/2 i K.Penal. 
Masë e revokuar. 
Në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike” dhe kreut V, pika 2, germa “b”, dhe pikës 3, germa “c”, të vendimit të Kuvendit nr. 17/2016 “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015”, Komisioni Qendror i Zgjedhjeve, me shkresën nr. 2722 prot., datë 6.5.2019, ka kërkuar informacion nga zyra e gjendjes civile dhe me shkresën nr. 2720 prot., datë 6.5.2019, ka kërkuar informacion nga zyra e gjendjes gjyqësore, për kandidatin për deputet, qarku Tiranë, për Kuvendin e Shqipërisë, z. Kostaq Thanas Papa. 
KQZ-ja, gjithashtu, ka bërë publikimin e formularit të vetëdeklarimit në faqen zyrtare të internetit.
Me shkresën nr. V-1328/1 prot., datë 7.5.2019, zyra e gjendjes gjyqësore ka dërguar në Komisionin Qendror të Zgjedhjeve, verifikimin e gjendjes gjyqësore për kandidatin për deputet, qarku Tiranë, për Kuvendin e Shqipërisë, z. Kostaq Thanas Papa, sipas së cilës rezulton se është i rehabilituar për dënimin e dhënë nga Gjykata e Rrethit Gjyqësor Tiranë, me vendimin nr. 166, datë 27.2.2006 për të cilin është deklaruar fajtor për veprën penale të “Përdorimit me keqdashje të thirrjeve telefonike” dhe në bazë të nenit 275 të Kodit Penal, si dhe në aplikim të nenit 406, të K.Pr.Penale, dënohet përfundimisht me 50,000 (pesëdhjetëmijë) lekë gjobë.
Drejtoria e Përgjithshme e Gjendjes Civile nuk i ka kthyer ende përgjigje kërkesës sonë.
Me shkresën nr. 3540 prot., datë 30.5.2017, në lidhje me kandidatët e listës shumemërore të subjektit politik Partia Demokratike është kërkuar informacion pranë zyrës së gjendjes civile nga Komisioni Qendror i Zgjedhjeve. Me shkresën nr. 3540/1 prot., datë 6.7.2017, Drejtoria e Përgjithshme e Gjendjes Civile, mbi verifikimin e listës shumemërore të kandidatëve për deputetë të subjektit politik Partia Demokratike, njofton se subjekti ka këto ndryshime në gjenealitetet e mëparshme, të padeklaruara në formularët e vetëdeklarimit:
Ka ndryshuar ditëlindjen nga “26.8.1963” në “25.8.1963”.
Referuar germës ç, të pikës 1 të nenit 2, të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, ndalimet për kandidimin, zgjedhjen apo ushtrimin e funksionit zbatohen ndaj personave të cilët janë dënuar me burgim me vendim të formës së prerë për kryerjen me dashje të një krimi kur janë dënuar me jo më pak së 6 (gjashtë) muaj burgim. 
Ligji nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”, në nenin 4 të tij parashikon dhe periudhën gjatë të cilës zbatohen dispozitat e këtij ligji për ndalimin, kandidimin, zgjedhjen apo ushtrimin e funksionit, në varësi të llojit të veprës penale të deklaruar. 
Sipas nenit 4 të ligjit të sipërcituar
...
4. Për personat që parashikohen nga shkronja “ç”, e pikës 1, të nenit 2, të këtij ligji, ndalimi zgjat nga momenti i përfundimit të dënimit me burg, sipas vendimit gjyqësor të formës së prerë, deri në momentin e rehabilitimit, sipas nenit 69, të Kodit Penal. 
Z. Kostaq Thanas Papa për veprën penale, të “Përdorimit me keqdashje të thirrjeve telefonike”, parashikuar nga neni 275, i Kodit Penal, për të cilën kandidati është dënuar me gjobë është rehabilituar sipas nenit 69/b të Kodit Penal. Në këtë rast kjo e dhënë nuk përbën shkak sipas germës “ç”, pika 1, neni 2, të ligjit nr. 138/2015, për shpalljen e pavlefshmërisë së mandatit dhe ndërprerjen e mandatit, pasi ka përfunduar periudha e ndalimit.
Nga verifikimi i dokumentacionit (të dhënave në formularin e vetëdeklarimit dhe vërtetimit të gjendjes gjyqësore) rrethanat e paraqitura nga z. Kostaq Thanas Papa nuk përfshihen në kushtet e ndalimeve për kandidim dhe për t’u zgjedhur në funksionin e deputetit sipas ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”.
Për sa më sipër, mandati i ndërprerë i përket kandidadit të radhës të listës shumemërore të Partisë Demokratike në zonën zgjedhore qarku Tiranë, i renditur me numër rendor 45 (dyzet e pesë), z. Kostaq Thanas Papa.

PËR KËTO ARSYE,

Komisioni Qendror i Zgjedhjeve, mbështetur në nenin 23, pika 1, germa “a”, neni 164, pika 2, neni 175, pika 2, të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

VENDOSI:

1. T’i japë mandatin e deputetit të Kuvendit të Republikës së Shqipërisë, kandidatit të radhës në listën shumemërore të Partisë Demokratike, qarku Tiranë, z. Kostaq Thanas Papa.
2. Ky vendim hyn në fuqi menjëherë dhe botohet në Fletoren Zyrtare.
3. Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e këtij vendimi.

Klement Zguri

